ระเบียบคณะกรรมการปฏิรูปที่ดินเพื่อเกษตรกรรมระเบียบคณะกรรมการปฏิรูปที่ดินเพื่อเกษตรกรรมว่าด้วยการจัดที่ดินให้สถาบันเกษตรกรพ.ศ. ๒๕๕๘ เพื่อเป็นการแก้ไขปัญหาการบุกรุกที่สงวนหวงห้ามของรัฐการไม่มีที่ดินทำกินและที่อยู่อาศัยของเกษตรกรที่มีรายได้น้อยโดยการจัดที่ดินให้แก่สถาบันเกษตรกรตามกฎหมายว่าด้วยการปฏิรูปที่ดินเพื่อเกษตรกรรมให้เป็นไปอย่างมีประสิทธิภาพและประสิทธิผล อาศัยอำนาจตามความในมาตรา ๑๙ (๗)ประกอบกับมาตรา ๓๐ (๓) และวรรคสอง แห่งพระราชบัญญัติการปฏิรูปที่ดินเพื่อเกษตรกรรมพ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการปฏิรูปที่ดินเพื่อเกษตรกรรม(ฉบับที่ ๓) พ.ศ. ๒๕๓๒ คณะกรรมการปฏิรูปที่ดินเพื่อเกษตรกรรม จึงออกระเบียบไว้ดังต่อไปนี้ข้อ ๑ ระเบียบนี้เรียกว่าระเบียบคณะกรรมการปฏิรูปที่ดินเพื่อเกษตรกรรมว่าด้วยการจัดที่ดินให้สถาบันเกษตรกรพ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้สถาบันเกษตรกร หมายความว่ากลุ่มเกษตรกร สหกรณ์การเกษตรตามกฎหมายว่าด้วยสหกรณ์ซึ่งประกอบด้วยสมาชิกตามระเบียบนี้สมาชิก หมายความว่าสมาชิกของสถาบันเกษตรกร ดังนี้(๑) สมาชิกที่มีคุณสมบัติเป็นเกษตรกรตามกฎหมายว่าด้วยการปฏิรูปที่ดินเพื่อเกษตรกรรมซึ่งเสนอรายชื่อผ่านคณะกรรมการตามกฎหมายหรือมติคณะรัฐมนตรีและผ่านการพิจารณาตรวจสอบคุณสมบัติจากคณะกรรมการปฏิรูปที่ดินจังหวัด หรือ(๒) สมาชิกอื่นนอกจาก (๑)แต่สามารถขออนุญาตเข้าใช้ประโยชน์ในที่ดินตามกฎหมายว่าด้วยการปฏิรูปที่ดินเพื่อเกษตรกรรมได้ผู้ได้รับอนุญาต หมายความว่าสถาบันเกษตรกรซึ่งได้รับการจัดที่ดินจากคณะกรรมการปฏิรูปที่ดินจังหวัดสัญญาเช่า หมายความว่าสัญญาเช่าที่ดินที่สถาบันเกษตรกรทำกับ ส.ป.ก.ค่าเช่าที่ดิน หมายความว่าเงินที่สถาบันเกษตรกรจ่ายให้ ส.ป.ก. เพื่อเป็นค่าตอบแทนการใช้ประโยชน์ในที่ดินคณะกรรมการ หมายความว่าคณะกรรมการปฏิรูปที่ดินเพื่อเกษตรกรรมส.ป.ก. หมายความว่าสำนักงานการปฏิรูปที่ดินเพื่อเกษตรกรรมคปจ. หมายความว่าคณะกรรมการปฏิรูปที่ดินจังหวัดส.ป.ก. จังหวัด หมายความว่าสำนักงานการปฏิรูปที่ดินจังหวัดข้อ ๔ เมื่อพ้นกำหนดระยะเวลาหนึ่งปีนับแต่วันที่ระเบียบนี้มีผลใช้บังคับให้คณะกรรมการพิจารณาทบทวนหลักเกณฑ์การจัดที่ดินให้สถาบันเกษตรกรตามระเบียบนี้เป็นระยะๆ เพื่อปรับปรุงระเบียบนี้หรือเพื่อให้มีมาตรการอื่นแทนข้อ ๕ บรรดาระเบียบข้อบังคับ มติและคำสั่งอื่นใดในส่วนที่มีบัญญัติไว้แล้วหรือซึ่งขัดหรือแย้งกับระเบียบนี้ให้ใช้ระเบียบนี้แทนหมวด ๑การยื่นคำขอการพิจารณาและการทำสัญญาเช่า ข้อ ๖ สถาบันเกษตรกรใดประสงค์จะขอเช่าที่ดินให้ยื่นคำขอเช่าตามแบบ ที่ ส.ป.ก. กำหนด ที่ ส.ป.ก. จังหวัด แห่งท้องที่ที่ดินตั้งอยู่พร้อมด้วยสำเนาเอกสารหลักฐาน ดังต่อไปนี้(๑)บัตรประจำตัวประชาชนและทะเบียนบ้านของผู้ยื่นคำขอที่ได้รับมอบหมายให้เป็นผู้แทนสถาบันเกษตรกร(๒) หลักฐานแสดงว่าเป็นผู้มีอำนาจกระทำการแทนสถาบันเกษตรกร(๓) ใบรับรองการจดทะเบียนเป็นสถาบันเกษตรกร(๔) ข้อบังคับของสถาบันเกษตรกรซึ่งสอดคล้องและไม่ขัดแย้งกับระเบียบนี้(๕) ทะเบียนสมาชิกและการถือหุ้นของสมาชิก(๖) แผนงานและโครงการการใช้ที่ดิน ประกอบด้วย(ก) จำนวนเนื้อที่ที่ต้องการเช่า(ข) แผนดำเนินธุรกิจหรือกิจกรรมของสถาบันเกษตรกรและลักษณะของการดำเนินงานของโครงการโดยระบุลักษณะการใช้ที่ดินแปลงเกษตรกรรมย่อยแปลงที่อยู่อาศัย แปลงการใช้ที่ดินร่วมกันของสมาชิกและอื่น ๆรวมทั้งขั้นตอนวิธีการดำเนินงาน แนวทางการบริหารและการจัดการโครงการ(ค) ทุนที่ใช้ดำเนินงานโครงการ(ง) ผังแสดงการใช้ประโยชน์ในที่ดินโดยสังเขป(จ) ประโยชน์ที่คาดว่าสมาชิกจะได้รับ(๗) เอกสารหลักฐานการเปลี่ยนชื่อหรือสกุล/การเปลี่ยนแปลงรายการในทะเบียนหรือการเปลี่ยนแปลงวัตถุประสงค์หรือข้อบังคับของสถาบันเกษตรกร (ถ้ามี)ข้อ ๗ ให้ ส.ป.ก.จังหวัด ตรวจสอบความถูกต้องครบถ้วนของเอกสารหลักฐานตามข้อ ๖ ให้แล้วเสร็จภายในวันที่ยื่นคำขอเมื่อได้รับคำขอและตรวจสอบเอกสารหลักฐานตามข้อ ๖ ถูกต้องครบถ้วนแล้วให้ออกใบรับคำขอให้ผู้ยื่นคำขอไว้เป็นหลักฐานหากคำขอไม่ถูกต้อง ให้แนะนำให้ดำเนินการแก้ไขให้ถูกต้องหากเอกสารและหลักฐานไม่ถูกต้องครบถ้วน ให้ออกใบแจ้งระบุรายการที่ยังไม่ถูกต้องครบถ้วนเพื่อให้ผู้ยื่นคำขอดำเนินการจัดส่งเอกสารหลักฐานที่ถูกต้องตามรายการที่ระบุให้ครบถ้วนภายใน๓๐ วันนับแต่วันที่ได้รับใบแจ้งหากผู้ยื่นคำขอไม่ดำเนินการแก้ไขให้ถูกต้องครบถ้วนหรือเมื่อพ้นกำหนดระยะเวลาตามวรรคสองผู้ยื่นคำขอยังไม่จัดส่งเอกสารหลักฐานเพิ่มเติมให้ครบถ้วนให้ถือว่าผู้ยื่นคำขอไม่ประสงค์ที่จะให้เจ้าหน้าที่ดำเนินการตามคำขอต่อไปให้จัดส่งเอกสารหลักฐานคืนให้ผู้ยื่นคำขอพร้อมแจ้งสิทธิในการอุทธรณ์ให้ผู้ยื่นคำขอทราบ และบันทึกการดำเนินการไว้ ทั้งนี้ ไม่ตัดสิทธิที่จะยื่นคำขอใหม่ได้ข้อ ๘ ให้ปฏิรูปที่ดินจังหวัดพิจารณาคำขอและทำความเห็นเสนอ คปจ. พิจารณา ภายใน ๙๐วันนับแต่วันที่เอกสารหลักฐานถูกต้องครบถ้วนแล้วเมื่อ คปจ. มีมติอนุญาตแล้วให้ ส.ป.ก.จังหวัดแจ้งให้ผู้ยื่นคำขอทราบเป็นหนังสือภายใน ๗ วัน นับแต่วันที่มีมติและให้ผู้ได้รับอนุญาตมาทำสัญญาเช่ากับ ส.ป.ก. ภายใน ๓๐ วันนับแต่วันที่ได้รับแจ้งหากผู้ได้รับอนุญาตไม่ยอมเข้าทำสัญญาเช่าภายในระยะเวลาดังกล่าวโดยไม่มีเหตุอันสมควรให้ถือว่ามติคปจ. ที่อนุญาตเป็นอันสิ้นผลหาก คปจ. มีมติไม่อนุญาตให้แจ้งผลการพิจารณาให้ผู้ยื่นคำขอทราบพร้อมทั้งแจ้งสิทธิการยื่นฟ้องต่อศาลปกครองต่อไปข้อ ๙ ก่อนทำสัญญาเช่าให้ ส.ป.ก. จังหวัดนำชี้แนวเขตแปลงที่ดินที่ได้รับอนุญาตให้กับผู้ได้รับอนุญาตและจัดทำแผนที่แปลงที่ดินแนบท้ายสัญญาเช่าและให้เป็นส่วนหนึ่งของสัญญาเช่ากรณีที่แนวเขตแปลงที่ดินที่ได้รับอนุญาตติดกับที่ดินของเอกชน ให้ส.ป.ก. จังหวัด มีหนังสือแจ้งเจ้าของหรือผู้ครอบครองที่ดินดังกล่าวทราบกำหนดเวลาและการนำชี้แนวเขตแปลงที่ดินตามวรรคหนึ่งด้วยข้อ ๑๐ ค่าเช่าให้เป็นไปตามที่คณะกรรมการกำหนดข้อ ๑๑ กรณีผู้ได้รับอนุญาตประสงค์ขอเปลี่ยนแปลงแผนงานโครงการให้ผู้ได้รับอนุญาตยื่นคำขอ ที่ ส.ป.ก. จังหวัด เพื่อนำเสนอ คปจ.พิจารณาอนุญาตภายในกำหนดเวลา ๙๐ วันนับแต่วันที่เอกสารหลักฐานถูกต้องครบถ้วนแล้วหมวด ๒สิทธิหน้าที่และการทำประโยชน์ในที่ดินของผู้ได้รับอนุญาต ข้อ ๑๒ ผู้ได้รับอนุญาตมีสิทธิและหน้าที่ ดังนี้(๑) บริหารจัดการให้เป็นไปตามแผนงานโครงการที่ผ่านความเห็นชอบจากคปจ. ให้แล้วเสร็จภายในระยะเวลาที่กำหนดไว้ในสัญญาเช่า(๒) ไม่โอนหรือจำหน่ายหรือนำที่ดินทั้งหมดหรือบางส่วนไปให้บุคคลอื่นไม่ว่าจะโดยการขาย ให้เช่า หรือเข้าทำประโยชน์ หรือกระทำโดยพฤติกรรมใด ๆที่แสดงให้เห็นในลักษณะนั้น(๓) การเปลี่ยนแปลงสภาพที่ดินขุดบ่อเพื่อการเกษตรและปลูกสร้างสิ่งก่อสร้างใดๆ ในที่ดินที่นอกเหนือจากผังการใช้ประโยชน์ที่ดินที่ได้รับอนุญาตไว้แล้วให้ขออนุญาตตามข้อ ๑๔ ก่อนดำเนินการ(๔) ดูแลรักษาหมุดหลักฐานของ ส.ป.ก.และหลักเขตที่ดินในที่ดินที่ได้รับอนุญาต มิให้เกิดชำรุดเสียหายหรือเคลื่อนย้ายไปจากตำแหน่งเดิม(๕) ไม่กระทำการใด ๆในลักษณะที่ก่อให้เกิดความเสียหายแก่สิ่งก่อสร้างในโครงการปฏิรูปที่ดินเพื่อเกษตรกรรมการทำประโยชน์ในที่ดินของเกษตรกรอื่นและสภาพแวดล้อม(๖) ปฏิบัติตามสัญญาเช่า มติคณะกรรมการและมติ คปจ.(๗) ปฏิบัติตามสัญญากู้ยืมที่ทำกับ ส.ป.ก. สถาบันการเงินหรือบุคคลที่ดำเนินงานร่วมกับ ส.ป.ก.(๘) ยินยอมให้ ส.ป.ก. หรือ ผู้ที่ ส.ป.ก. มอบหมายเข้าไปตรวจสอบการใช้ประโยชน์ที่ดินโดยสถาบันเกษตรกรจะอำนวยความสะดวกให้ตามสมควร(๙) ควบคุม ดูแลและบริหารจัดการสมาชิก ให้ปฏิบัติตามเงื่อนไขในสัญญาที่ผู้ได้รับอนุญาตทำกับส.ป.ก. และ(ก)ให้ทำประโยชน์ในที่ดินส่วนที่ได้รับอนุญาตให้เข้าทำประโยชน์ในที่ดินแปลงเกษตรกรรมหรือแปลงที่อยู่อาศัยด้วยตนเอง(ข) ให้ปฏิบัติตาม (๒) - (๕)ข้อ ๑๓ กรณีสมาชิกฝ่าฝืน ละทิ้งไม่ปฏิบัติตามข้อบังคับของผู้ได้รับอนุญาตหรือระเบียบนี้ลาออกจากการเป็นสมาชิกหรือไม่ประสงค์จะทำประโยชน์ในที่ดินให้ผู้ได้รับอนุญาตดำเนินการให้สมาชิกรายนั้นพ้นจากการเป็นสมาชิกและแจ้งให้ ส.ป.ก.จังหวัด ทราบภายใน ๗ วันการคัดเลือกสมาชิกรายใหม่เข้าทำประโยชน์แทนในแปลงเกษตรกรรมหรือแปลงที่อยู่อาศัยกรณีตามวรรคแรกหรือกรณีสมาชิกเสียชีวิตหรือกรณีสมาชิกประสงค์จะให้คู่สมรสหรือทายาทเข้าทำประโยชน์ในที่ดินแทนให้ดำเนินการอนุญาตให้กับคู่สมรสหรือทายาทโดยธรรมที่มีคุณสมบัติเป็นเกษตรกรตามกฎหมายว่าด้วยการปฏิรูปที่ดินเพื่อเกษตรกรรมโดยให้ ส.ป.ก. จังหวัด นำเสนอ คปจ. พิจารณาภายในกำหนดเวลา ๙๐วันนับแต่วันที่ได้รับแจ้งข้อ ๑๔ การขุดบ่อหรือสระ หรือการปลูกสร้างโรงเรือนที่อยู่อาศัย ยุ้งฉาง หรือสิ่งก่อสร้างอื่นที่ใช้ประโยชน์เพื่อการเกษตรหรือการดำเนินการใด ๆ ที่อาจมีผลกระทบต่อการประกอบเกษตรกรรมให้ผู้ได้รับอนุญาตยื่นคำขอที่ส.ป.ก. จังหวัดและให้ปฏิรูปที่ดินจังหวัดเป็นผู้พิจารณาอนุญาตในการอนุญาตนั้นให้ปฏิรูปที่ดินจังหวัดพิจารณาถึงผลดีผลเสียสภาพของที่ดินที่จะต้องเสียหายผลกระทบต่อสภาพแวดล้อมและแปลงที่ดินข้างเคียงและความเป็นไปได้ในการประกอบกิจการนั้นทั้งนี้ ห้ามนำดินหรือสิ่งของที่ขุดได้ออกไปนอกบริเวณที่ดินที่ได้รับอนุญาตให้เข้าทำประโยชน์ไม่ว่าเพื่อการใดๆหากผู้ได้รับอนุญาตไม่ดำเนินการตามที่กำหนดให้ถือว่าเป็นการไม่ปฏิบัติตามข้อ ๑๒ ให้ ส.ป.ก. จังหวัด ดำเนินการตามข้อ ๑๖ ทั้งนี้หากผู้ได้รับอนุญาตได้เปลี่ยนแปลงสภาพที่ดินไปแล้วให้ผู้ได้รับอนุญาตทำที่ดินให้กลับสู่สภาพเดิม หากไม่ดำเนินการ ให้ ส.ป.ก. จังหวัดดำเนินการแทนโดยให้ผู้ได้รับอนุญาตเป็นผู้เสียค่าใช้จ่ายหมวด ๓การเพิกถอนการอนุญาตการบอกเลิกและการสิ้นสุดของสัญญาเช่า ข้อ ๑๕ กรณีผู้ได้รับอนุญาตประสงค์จะบอกเลิกสัญญาเช่าให้ยื่นคำขอบอกเลิกสัญญาเช่า ที่ ส.ป.ก. จังหวัด แห่งท้องที่ตามแบบที่ ส.ป.ก.กำหนดไม่น้อยกว่า ๖ เดือน และให้ ส.ป.ก. จังหวัดเสนอเลขาธิการ ส.ป.ก. เพื่อพิจารณาทั้งนี้ผู้ได้รับอนุญาตจะต้องไม่มีหนี้สินค้างชำระกับ ส.ป.ก.ข้อ ๑๖ กรณีผู้ได้รับอนุญาตไม่ปฏิบัติตามความในข้อ๑๒ ให้ปฏิรูปที่ดินจังหวัดมีหนังสือแจ้งเตือนให้ผู้ได้รับอนุญาตปฏิบัติให้ถูกต้องอย่างน้อย ๒ ครั้งภายในระยะเวลาห่างกันไม่น้อยกว่า ๑๕ วัน หากผู้ได้รับอนุญาตไม่ปฏิบัติตามคำเตือนให้ ส.ป.ก. จังหวัด นำเสนอ คปจ. พิจารณาเพิกถอนการอนุญาตจัดที่ดินให้สถาบันเกษตรกรนั้นข้อ ๑๗ ในกรณีต่อไปนี้ให้ถือว่าสัญญาเช่าสิ้นสุด(๑) เลิกสถาบันเกษตรกร หรือครบกำหนดตามระยะเวลาเช่า(๒) ส.ป.ก. หรือสถาบันเกษตรกร บอกเลิกสัญญา ให้สัญญาเช่าสิ้นสุดเมื่อครบตามระยะเวลาที่ทั้งสองฝ่ายตกลงกัน(๓) การเพิกถอนการอนุญาตจัดที่ดินตามข้อ ๑๖มีผลเมื่อพ้นระยะเวลาอุทธรณ์ตามข้อ ๑๘กรณีมีการอุทธรณ์และคณะกรรมการมีคำวินิจฉัยยืนให้เพิกถอนการอนุญาตจัดที่ดินแล้วให้ถือว่าการเพิกถอนการอนุญาตจัดที่ดินมีผลนับแต่วันที่ได้รับแจ้งมติคณะกรรมการหมวด ๔อุทธรณ์ ข้อ ๑๘ หากสถาบันเกษตรกรเห็นว่าการเพิกถอนการอนุญาตจัดที่ดินตามข้อ ๑๖ ไม่เป็นธรรมให้ยื่นอุทธรณ์ต่อส.ป.ก. จังหวัด แห่งท้องที่ภายใน ๓๐วันนับแต่วันที่ได้รับหนังสือแจ้งหรือวันที่ได้ปิดคำสั่งโดยแสดงหลักฐานอ้างอิงประกอบให้ ส.ป.ก. จังหวัดรวบรวมหลักฐานที่เกี่ยวข้องกับการอุทธรณ์ส่งไปยังส.ป.ก. ภายใน ๑๕ วัน นับแต่วันที่ได้รับอุทธรณ์ เพื่อนำเสนอคณะกรรมการพิจารณาต่อไปข้อ ๑๙ ในระหว่างการพิจารณาอุทธรณ์ให้สถาบันเกษตรกรทำประโยชน์ในที่ดินต่อไปได้จนกว่าคณะกรรมการจะได้มีคำวินิจฉัยข้อ ๒๐ เมื่อคณะกรรมการมีคำวินิจฉัยแล้ว ให้ส.ป.ก. แจ้งคำวินิจฉัยไปยัง ส.ป.ก. จังหวัดภายใน ๑๕วันนับแต่วันที่คณะกรรมการมีคำวินิจฉัยและให้ปฏิรูปที่ดินจังหวัดมีหนังสือแจ้งคำวินิจฉัยของคณะกรรมการให้ผู้อุทธรณ์ทราบภายใน๑๕ วันนับแต่วันที่ได้รับแจ้งคำวินิจฉัยจาก ส.ป.ก.ในกรณีที่คณะกรรมการวินิจฉัยยืนตามคำสั่งของ คปจ. ให้แจ้งระยะเวลาให้ผู้อุทธรณ์พร้อมทั้งบริวารออกจากที่ดินตามระยะเวลาที่คปจ.กำหนดรวมทั้งแจ้งสิทธิการยื่นฟ้องต่อศาลปกครองไปพร้อมกับหนังสือแจ้งคำวินิจฉัยของคณะกรรมการด้วยคำวินิจฉัยของคณะกรรมการให้ถือเป็นที่สุดหมวด ๕การแจ้งการบอกเลิกสัญญาเช่าและจัดการทรัพย์สินหนี้สิน ข้อ ๒๑ ให้ ส.ป.ก.จังหวัด จัดทำเป็นประกาศของ ส.ป.ก.จังหวัดเพื่อแสดงให้ทราบว่าสัญญาเช่าดังกล่าวเป็นอันเลิกใช้ตามกำหนดระยะเวลาข้อ ๑๗โดยให้ปิดประกาศดังกล่าวไว้ ณ ส.ป.ก. จังหวัดที่ว่าการอำเภอที่ทำการผู้ปกครองท้องที่ และในที่เปิดเผยในหมู่บ้านแห่งท้องที่ที่ที่ดินนั้นตั้งอยู่แห่งละหนึ่งฉบับมีกำหนด๓๐ วัน และให้ ส.ป.ก. จังหวัด แจ้งต่อนายทะเบียนของสถาบันเกษตรกรนั้นกรณีผู้ได้รับอนุญาตหมดความจำเป็นที่จะใช้ที่ดินดังกล่าวเนื่องจากเลิกสถาบันเกษตรกรหรือครบกำหนดระยะเวลาเช่าหรือถูกเพิกถอนการอนุญาตจัดที่ดิน ผู้ได้รับอนุญาตมีหน้าที่ต้องรื้อถอนสิ่งปลูกสร้างพร้อมทั้งปรับสภาพที่ดินให้สามารถใช้ประโยชน์เพื่อการปฏิรูปที่ดินเพื่อเกษตรกรรมต่อไปได้ภายในระยะเวลาที่ส.ป.ก. กำหนด หากเพิกเฉยเสีย ส.ป.ก. จะดำเนินการเองโดยผู้ได้รับอนุญาตเป็นผู้ออกค่าใช้จ่ายทั้งหมด เว้นแต่ ส.ป.ก.ประสงค์จะใช้ประโยชน์ในทรัพย์สินนั้นต่อไปเพื่อประโยชน์แห่งการนี้ ให้เลขาธิการ ส.ป.ก. หรือผู้ซึ่งเลขาธิการส.ป.ก.มอบหมายดำเนินการเกี่ยวกับการจัดการทรัพย์สินหรือหนี้สินของสถาบันเกษตรกรอันเกี่ยวเนื่องกับกิจการที่ทางราชการได้ลงทุนไปหรือให้กู้ยืมตามสัญญาทั้งนี้ตามระเบียบที่คณะกรรมการกำหนด และตามกฎหมายว่าด้วยสหกรณ์หมวด ๖เบ็ดเตล็ด ข้อ ๒๒ ให้ คปจ.มีอำนาจกำหนดหลักเกณฑ์ วิธีการ และเงื่อนไขว่าด้วยการปฏิบัติเกี่ยวกับการเข้าทำประโยชน์ในที่ดินในรายละเอียดได้ ทั้งนี้เท่าที่ไม่ขัดหรือแย้งกับระเบียบนี้ และในกรณีที่มีปัญหาเกี่ยวกับการดำเนินการตามระเบียบนี้ให้นำเสนอคณะกรรมการพิจารณาต่อไปข้อ ๒๓ แบบสัญญาเช่าและแบบพิมพ์อื่นๆ ที่ใช้ในการดำเนินการตามระเบียบนี้ให้เป็นไปตามที่ ส.ป.ก. กำหนดประกาศณ วันที่ ๓๐ ตุลาคม พ.ศ. ๒๕๕๘พลเอกฉัตรชัย สาริกัลยะรัฐมนตรีว่าการกระทรวงเกษตรและสหกรณ์ประธานกรรมการปฏิรูปที่ดินเพื่อเกษตรกรรมปริยานุช/กัญฑรัตน์/จัดทำ๑๒ พฤศจิกายน๒๕๕๘/ตรวจ๑๒ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๘๓ ง/หน้า ๔/๕ พฤศจิกายน ๒๕๕๘